techiaith/cofnodycynulliad_en-cy huggingface dataset:
English: It's correct to say that the current curriculum devised in 1988 by a Westminster Government is not fit, as has been said, for contemporary Wales and the pedagogical need, as consensually agreed across this Chamber, to continue to develop higher standards of literacy, numeracy and critical digital thinking, and for our students to become confident, capable and compassionate citizens of Wales runs throughout the new curriculum. Will the Minister outline how the new proposed progression code seeks to ensure the continuation of rising standards and how moving to the six broader areas of learning experience will better prepare our Welsh pupils to become international citizens of the world?
Welsh: Mae'n gywir dweud nad yw'r cwricwlwm cyfredol a ddyfeisiwyd ym 1988 gan Lywodraeth yn San Steffan yn addas, fel y dywedwyd, i'r Gymru gyfoes ac mae'r angen addysgol, fel y cytunwyd yn gydsyniol ar draws y Siambr hon, i barhau i ddatblygu safonau uwch mewn llythrennedd, rhifedd a meddwl digidol allweddol, ac i'n myfyrwyr ddod yn ddinasyddion hyderus, galluog a thosturiol yng Nghymru yn rhedeg trwy'r cwricwlwm newydd i gyd. A wnaiff y Gweinidog amlinellu sut y mae'r cod cynnydd arfaethedig newydd yn ceisio sicrhau bod safonau'n parhau i godi a sut y bydd symud i'r chwe maes dysgu a phrofiad ehangach yn paratoi disgyblion Cymru'n well i ddod yn ddinasyddion rhyngwladol yn y byd?
English: Thank you very much, Rhianon. The progression code, Welsh Ministers will have to produce as a result of this. Our progression steps are already out there in the public domain and this is to give an assurance of a national approach for where we would expect children to be, because whilst of course we want to respect individual institutions in designing their curriculum, we have to have assurance that children will be moving forward and the expectations of what children can do are the same across a national basis. With regard to global citizenship, again, this is one of the four purposes that are laid out within the Bill. Forgive me, I did not answer Mr Reckless's question about modern foreign languages. In answering Siân Gwenllian - . In opening the statement today, I said that I hope children will become at least bilingual citizens. The curriculum actually is very clear about our expectations of bringing foreign languages into primary schools on a consistent basis. Some of our primary schools already do that, and they do it very well, but actually this tries to address some of the challenges that we undoubtedly have in MFL take-up - and there's no point my pretending we haven't got a challenge in MFL take-up, certainly at 14, 16 and 18. This ability to bring that learning earlier on into a child's life is one way in which we hope to address that deficit. Learning a foreign language is one of the ways in which we can develop our understanding of the world around us and to become that global citizen.
Welsh: Diolch yn fawr iawn, Rhianon. Bydd yn rhaid i Weinidogion Cymru gynhyrchu cod cynnydd o ganlyniad i hyn. Mae ein camau cynnydd eisoes allan yn y parth cyhoeddus, a hynny er mwyn rhoi sicrwydd o ddull cenedlaethol ar gyfer lle byddem yn disgwyl i blant fod, oherwydd er ein bod ni wrth gwrs eisiau parchu sefydliadau unigol wrth ddylunio eu cwricwlwm, mae'n rhaid i ni gael sicrwydd y bydd plant yn symud ymlaen a bod disgwyliadau ynglŷn â'r hyn y gall plant ei wneud yr un peth ar sail genedlaethol. Mewn perthynas â dinasyddiaeth fyd-eang, unwaith eto, dyma un o'r pedwar diben a nodir yn y Bil. Maddeuwch i mi, ni wneuthum ateb cwestiwn Mr Reckless am ieithoedd tramor modern. Wrth ateb Siân Gwenllian - . Wrth agor y datganiad heddiw, dywedais fy mod yn gobeithio y bydd plant yn dod yn ddinasyddion dwyieithog fan lleiaf. Mae'r cwricwlwm mewn gwirionedd yn glir iawn ynghylch ein disgwyliadau o ran dod ag ieithoedd tramor i mewn i ysgolion cynradd ar sail gyson. Mae rhai o'n hysgolion cynradd eisoes yn gwneud hynny, ac maent yn ei wneud yn dda iawn, ond mewn gwirionedd mae hyn yn ceisio mynd i'r afael â rhai o'r heriau sydd gennym yn ddi-os o ran y nifer sy'n astudio ieithoedd tramor modern - ac nid oes unrhyw bwynt i mi esgus nad oes her yn ein hwynebu o ran y nifer sy'n astudio ieithoedd tramor modern, yn sicr yn 14, 16 a 18 oed. Mae'r gallu i gyflwyno'r dysgu hwnnw yn gynharach ym mywyd plentyn yn un ffordd y gobeithiwn fynd i'r afael â'r diffyg. Dysgu iaith dramor yw un o'r ffyrdd y gallwn ddatblygu ein dealltwriaeth o'r byd o'n cwmpas a dod yn ddinasyddion byd-eang o'r fath.
English: I usually contribute in English because I am more confident in English, because when I was a school pupil, I wasn't able to learn Welsh - there wasn't a word of Welsh taught until I did an Wlpan course. Now, that was an immersion course. And then, last week, I was very concerned when the Labour Party, and the Minister, and Plaid Cymru, voted against immersion teaching.
Welsh: Fel arfer, dwi'n siarad yn Saesneg achos dwi'n fwy hyderus yn Saesneg, achos pan o'n i yn yr ysgol, do'n i ddim yn gallu dysgu Cymraeg - dim gair, dim gair o Gymraeg, tan wnes i gwrs Wlpan. Roedd y cwrs drwy drochi yr iaith. Wedyn, yr wythnos diwethaf, ro'n i'n poeni'n fawr pan oedd y Blaid Lafur yma, a'r Gweinidog hefyd dwi'n meddwl, a Phlaid Cymru, wedi pleidleisio yn erbyn cyrsiau trochi.
English: Thank you very much, Minister. I'm pleased that you're pleased to be back. Even though there were some long answers, we'll let you off; you won't get that next week, if you're responding to anything next week. [ Laughter.]
Welsh: Diolch yn fawr iawn, Weinidog. Rwy'n falch eich bod chi'n falch o fod yn ôl. Er bod rhai atebion yn hir, fe wnawn faddau i chi; ni chewch faddeuant yr wythnos nesaf, os byddwch chi'n ymateb i unrhyw beth yr wythnos nesaf. [ Chwerthin.]
English: Item 7 on the agenda is a statement by the Minister for Environment, Energy and Rural Affairs on the future of agricultural support, and I call on the Minister for Environment, Energy and Rural Affairs, Lesley Griffiths.
Welsh: Eitem 7 ar yr agenda yw datganiad gan Weinidog yr Amgylchedd, Ynni a Materion Gwledig ar ddyfodol y gefnogaeth i amaethyddiaeth, a galwaf ar Weinidog yr Amgylchedd, Ynni a Materion Gwledig, Lesley Griffiths.
English: Thank you, Deputy Presiding Officer. Today, I want to outline the next steps the Welsh Government is taking to develop proposals for future agricultural support in Wales. Last year, the Welsh Government published the 'Sustainable Farming and our Land' consultation. It outlined proposals for a new system of financial support for farmers, and also proposed sustainable land management be adopted as the policy framework to deliver the support.
Welsh: Diolch, Ddirprwy Lywydd. Heddiw, rwyf am amlinellu'r camau nesaf y mae Llywodraeth Cymru yn eu cymryd i ddatblygu cynigion ar gyfer dyfodol y gefnogaeth i amaethyddiaeth yng Nghymru. Y llynedd, cyhoeddodd Llywodraeth Cymru yr ymgynghoriad 'Ffermio Cynaliadwy a'n Tir'. Amlinellai gynigion ar gyfer system newydd o gymorth ariannol i ffermwyr, ac roedd hefyd yn argymell y dylid rheoli tir yn gynaliadwy fel y fframwaith polisi ar gyfer darparu'r gefnogaeth honno.
English: So, I wondered what assessment the Welsh Government plans to make of the link between COVID and its incubation in intensive food environments.
Welsh: Felly, roeddwn yn meddwl tybed pa asesiad y mae Llywodraeth Cymru yn bwriadu ei wneud o'r cysylltiad rhwng COVID a'i fagu mewn amgylcheddau bwyd dwys.
English: Diolch, Dirprwy Lywydd. Minister, thanks for the statement. The publication Nation.Cymru reported today that the Financial Times are reporting that the UK Government will force Wales to accept inferior agricultural products, such as chlorinated chicken, for example, and it said that the Welsh Government's senior official had said that we will be expected to fall in line. Do you not think it's time that the Welsh Government drew a line in the sand with the UK Government and strongly stood up for food producers in Wales? Because the legislation already exists. We have public health legislation and we should invoke that to stop the import of chlorinated chicken and other inferior products. So, I simply do not see why the health of the population of the people of Wales should be damaged by products such as that. Therefore, we have the powers in place already, the question to you really is: are you prepared to use them and are you prepared to support the agricultural community in that way?
Welsh: Diolch, Ddirprwy Lywydd. Weinidog, diolch am y datganiad. Dywedodd y cyhoeddiad Nation.Cymru heddiw fod y Financial Times yn adrodd y bydd Llywodraeth y DU yn gorfodi Cymru i dderbyn cynnyrch amaethyddol israddol, megis cyw iâr wedi'i glorineiddio er enghraifft, a dywedodd fod uwch swyddog yn Llywodraeth Cymru wedi dweud y bydd disgwyl i ni gydymffurfio â hynny. Onid ydych yn credu ei bod yn bryd i Lywodraeth Cymru dynnu llinell yn y tywod i Lywodraeth y DU a sefyll yn gadarn dros gynhyrchwyr bwyd yng Nghymru? Oherwydd mae'r ddeddfwriaeth yn bodoli eisoes. Mae gennym ddeddfwriaeth iechyd cyhoeddus a dylem ei defnyddio i atal mewnforio cyw iâr wedi'i glorineiddio a chynhyrchion israddol eraill. Felly, nid wyf yn gweld pam y dylai iechyd pobl Cymru gael ei niweidio gan gynnyrch o'r fath. Felly, mae'r pwerau ar waith gennym eisoes, y cwestiwn i chi mewn gwirionedd yw hwn: a ydych yn barod i'w defnyddio ac a ydych yn barod i gefnogi'r gymuned amaethyddol yn y ffordd honno?
English: The short answer is 'yes'. I'm absolutely determined to support the agricultural community, and we've made it very clear to the UK Government that we will not accept a lowering of standards of animal health or welfare. You'll be aware that Eluned Morgan is the Minister with responsibility for trade negotiations on behalf of Welsh Government and she, too, has made clear, in relation to the trade negotiations being undertaken now by the UK Government as we approach the EU transition, that we will not accept that. I've also made it very clear to DEFRA that they're not acceptable. They're not acceptable to the EU now, so I don't see why they should be acceptable following transition.
Welsh: Yr ateb byr yw 'ydw'. Rwy'n gwbl benderfynol o gefnogi'r gymuned amaethyddol, ac rydym wedi dweud yn glir iawn wrth Lywodraeth y DU na fyddwn yn derbyn safonau is ym maes iechyd a lles anifeiliaid. Fe fyddwch yn ymwybodol mai Eluned Morgan yw'r Gweinidog â chyfrifoldeb dros drafodaethau masnach ar ran Llywodraeth Cymru ac mae hi hefyd wedi dweud yn glir mewn perthynas â'r trafodaethau masnach sydd ar y gweill yn awr gan Lywodraeth y DU wrth i ni nesáu at gyfnod pontio'r UE, na fyddwn yn derbyn hynny. Rwyf hefyd wedi dweud yn glir iawn wrth DEFRA nad ydynt yn dderbyniol. Nid ydynt yn dderbyniol i'r UE yn awr, felly nid wyf yn gweld pam y dylent fod yn dderbyniol ar ôl y cyfnod pontio.
English: Item 8 on the agenda is a debate on the Culture, Welsh Language and Communications Committee's report on the impact of COVID-19 on sport. I call on the Chair of the committee to move the motion, Helen Mary Jones.
Welsh: Eitem 8 ar yr agenda yw dadl ar adroddiad Pwyllgor Diwylliant, y Gymraeg a Chyfathrebu ar effaith COVID-19 ar chwaraeon. Galwaf ar Gadeirydd y pwyllgor i gyflwyno'r cynnig, Helen Mary Jones.
English: Can I now call the Deputy Minister for Culture, Sport and Tourism, Dafydd Elis-Thomas? Sorry, we can't hear you. Could you try again? Sorry, Deputy Minister, we're not hearing you at the moment. I wonder if somebody can just - or whether it's the sound barrel on your headset.
Welsh: A gaf fi alw yn awr ar y Dirprwy Weinidog Diwylliant, Chwaraeon a Thwristiaeth, Dafydd Elis-Thomas? Mae'n ddrwg gennyf, ni allwn eich clywed chi. A allech chi roi cynnig arall arni? Mae'n ddrwg gennyf, Ddirprwy Weinidog, nid ydym yn eich clywed ar hyn o bryd. Tybed a all rhywun - neu ai'r botwm sain ar eich clustffonau yw'r broblem?
English: Is that better? That's it - is that better?
Welsh: A yw hynny'n well? Dyna ni - a yw hynny'n well?
English: That is it. We can hear you now. No, we can't hear you now. It was whatever you did before, probably with the sound barrel on the headset. That's probably the answer to that. Shall we have a couple of minutes' technical break? We'll have a couple of minutes' technical break, and then somebody perhaps can see whether they can get the Deputy Minister to respond. So we'll have a couple of minutes' break. So hopefully the technicians get on it, and hopefully we'll be back in shortly.
Welsh: Dyna ni. Gallwn eich clywed nawr. Na, ni allwn eich clywed chi nawr. Beth bynnag a wnaethoch ynghynt a wnaeth y tric, gyda'r botwm sain ar y clustffonau, mwy na thebyg. Dyna'r ateb i'r broblem yn ôl pob tebyg. A gawn ni ychydig funudau o egwyl technegol? Cawn ychydig funudau o egwyl technegol, ac yna efallai y bydd rhywun yn gallu gweld a allant gael y Dirprwy Weinidog i ymateb. Felly, rydym am gael egwyl am ychydig funudau. Felly gobeithio y gall y technegwyr ddatrys y broblem, a gobeithio y gallwn ailgychwyn yn fuan.
English: That's okay now, Deputy Minister.
Welsh: Mae hynny'n iawn nawr, Ddirprwy Weinidog.
English: Thank you. The proposal is to note the committee's report. Does any Member object? No, I don't see an objection, therefore the motion is agreed in accordance with Standing Order 12.36.
Welsh: Diolch. Y cynnig yw nodi adroddiad y pwyllgor. A oes unrhyw Aelod yn gwrthwynebu? Na, nid wyf yn gweld gwrthwynebiad, felly derbyniwyd y cynnig yn unol â Rheol Sefydlog 12.36.
English: Item 9 on our agenda this afternoon is the debate on the Petitions Committee's petition P-05-967, 'Welsh Government to amend its NDR relief policy to help keep Debenhams stores open in Wales', and I call on the Chair of the committee to move the motion - Janet Finch-Saunders.
Welsh: Eitem 9 ar ein hagenda y prynhawn yma yw'r ddadl ar ddeiseb y Pwyllgor Deisebau P-05-967, 'Annog Llywodraeth Cymru i ddiwygio ei pholisi ar ryddhad ardrethi annomestig i helpu i gadw siopau Debenhams ar agor yng Nghymru', a galwaf ar Gadeirydd y pwyllgor i gyflwyno'r cynnig - Janet Finch-Saunders.
English: I welcome this opportunity to speak on this petition. Sitting on the Petitions Committee is a real privilege for me because it gives me a great opportunity to look at items of huge importance, like this one. This petition is asking the Government to act to help secure the future of an important employer here in Wales and we should all be very conscious of the need for government to show flexibility in defending jobs in retail, where our high streets have really been affected by the coronavirus pandemic. Of course, there are other sectors as well. Many sectors across Wales have been affected, and I myself have called on the UK Government to act quickly to support the aerospace industry. I can only hope that they start to take these calls seriously. I noted, Deputy Llywydd, the Minister's response to the committee with real interest and in particular that the Welsh Government is providing non-domestic rates relief to the majority of Debenhams stores in Wales, with a total support of over £1 million. However, we do have to recognise this company is a significant employer across Wales and I would urge the Minister to further outline how she can work with our partners in local government to further support these jobs and how she can also look further to how we're supporting all jobs across our high streets and all businesses on our high streets throughout this crisis and into the post-COVID world. Thank you.
Welsh: Croesawaf y cyfle hwn i siarad am y ddeiseb hon. Mae eistedd ar y Pwyllgor Deisebau yn fraint go iawn i mi gan ei fod yn gyfle gwych imi edrych ar eitemau o bwysigrwydd enfawr, fel hwn. Mae'r ddeiseb hon yn gofyn i'r Llywodraeth weithredu i helpu i ddiogelu dyfodol cyflogwr pwysig yma yng Nghymru a dylem i gyd fod yn ymwybodol iawn o'r angen i lywodraeth ddangos hyblygrwydd wrth ddiogelu swyddi manwerthu, lle mae effaith y pandemig coronafeirws ar ein stryd fawr wedi bod yn fawr. Wrth gwrs, ceir sectorau eraill hefyd. Effeithiwyd ar lawer o sectorau ledled Cymru, ac rwyf innau wedi galw ar Lywodraeth y DU i weithredu'n gyflym i gefnogi'r diwydiant awyrofod. Ni allaf ond gobeithio y byddant yn dechrau rhoi ystyriaeth ddifrifol i'r galwadau hyn. Ddirprwy Lywydd, nodais ymateb y Gweinidog i'r pwyllgor gyda gwir ddiddordeb ac yn arbennig y ffaith bod Llywodraeth Cymru yn darparu rhyddhad ardrethi annomestig i'r rhan fwyaf o siopau Debenhams yng Nghymru, gyda chyfanswm cymorth o dros £1 filiwn. Fodd bynnag, mae'n rhaid inni gydnabod bod y cwmni hwn yn gyflogwr pwysig ledled Cymru a byddwn yn annog y Gweinidog i amlinellu ymhellach sut y gall weithio gyda'n partneriaid llywodraeth leol i gefnogi'r swyddi hyn ymhellach a sut y gall edrych eto hefyd ar sut rydym yn cefnogi'r holl swyddi ar draws ein strydoedd mawr a phob busnes ar ein strydoedd mawr drwy gydol yr argyfwng hwn ac i mewn i'r cyfnod ôl-COVID. Diolch.
English: Whilst we support the motion, it is disappointing to note that it could not include other iconic high-street retailers. I of course appreciate that the committee has to present the debate in the light of the original petition. I would like, however, to take this opportunity to emphasise that other major stores have closed or are about to close many of their high-street facilities. We in Torfaen have seen the closure of the Marks and Spencer store in Cwmbran town centre, and one wonders what is the financial situation of such businesses as the David Evans department store in the town, which is one of the House of Fraser chain of stores. These famous chains are often anchor stores for town centres; their absence often causes - if you'll forgive the pun - a chain reaction for the centres affected, where many small outlets cannot survive because of the reduced footfall in the town itself. Whilst we support this call on behalf of Debenhams, can I urge the Government to help all such retail outlets? The future of all our town or city centres is very much in the balance, and we must do everything we can to help sustain them.
Welsh: Er ein bod yn cefnogi'r cynnig, mae'n siomedig nodi na allai gynnwys manwerthwyr stryd fawr eiconig eraill. Rwy'n deall, wrth gwrs, fod yn rhaid i'r pwyllgor gyflwyno'r ddadl yng ngoleuni'r ddeiseb wreiddiol. Hoffwn fanteisio ar y cyfle hwn, fodd bynnag, i bwysleisio bod siopau mawr eraill wedi cau neu ar fin cau llawer o'u siopau stryd fawr. Rydym ni yn Nhorfaen wedi gweld siop Marks and Spencer yn cau yng nghanol tref Cwmbrân, ac mae rhywun yn meddwl tybed beth yw sefyllfa ariannol busnesau o'r fath fel siop adrannol David Evans yn y dref, sy'n un o gadwyn siopau House of Fraser. Yn aml, mae'r siopau cadwyn enwog hyn yn siopau angori ar gyfer canol trefi; mae eu habsenoldeb yn aml yn achosi - os maddeuwch y gair mwys - adwaith cadwynol i'r canolfannau yr effeithir arnynt, lle na all llawer o siopau bach oroesi oherwydd y gostyngiad yn nifer yr ymwelwyr â'r dref ei hun. Er ein bod yn cefnogi'r alwad hon ar ran Debenhams, a gaf fi annog y Llywodraeth i helpu pob siop o'r fath? Mae dyfodol canol ein trefi a'n dinasoedd yn y fantol, a rhaid inni wneud popeth yn ein gallu i helpu i'w cynnal.
English: Thank you. Can I now call the Minister for Finance and the Trefnydd, Rebecca Evans?
Welsh: Diolch. A gaf fi alw yn awr ar y Gweinidog Cyllid a'r Trefnydd, Rebecca Evans?
English: Can I now call on Janet Finch-Saunders to reply to the debate?
Welsh: A gaf fi alw yn awr ar Janet Finch-Saunders i ymateb i'r ddadl?
English: Thank you, Presiding Officer. And in concluding today's debate, I wish to thank the petitioner and others who have contacted our committee about this issue. It was good of Jack Sargeant to contribute as a member of the committee, and, you know, face calls to the Minister to set out how such businesses can be supported. My colleague Nick Ramsay endorsing once again the need to acknowledge that these anchor stores, once we lose them, also lead to the loss of many jobs. David Rowlands, highlighting that there are other big name stores out there - and he mentioned House of Fraser, Marks and Spencers - and how that leads to a chain reaction when we lose these large stores. This debate has enabled some important points and issues to be raised, and I am very grateful to the Minister for responding to many of those. The Petitions Committee will consider this petition once again in light of the contributions that have been made in our Plenary session this afternoon. Diolch yn fawr iawn.
Welsh: Diolch yn fawr, Lywydd. Ac wrth gloi'r ddadl heddiw, hoffwn ddiolch i'r deisebydd ac eraill sydd wedi cysylltu â'n pwyllgor ynglŷn â'r mater hwn. Roedd yn dda gweld Jack Sargeant yn cyfrannu fel aelod o'r pwyllgor, a wyddoch chi, yn galw ar y Gweinidog i nodi sut y gellir cefnogi busnesau o'r fath. Mae fy nghyd-Aelod Nick Ramsay yn cymeradwyo unwaith eto yr angen i gydnabod bod y siopau angori hyn, ar ôl inni eu colli, hefyd yn arwain at golli llawer o swyddi. Tynnodd David Rowlands sylw at y ffaith bod siopau mawr eraill allan yno - a soniodd am House of Fraser, Marks and Spencers - a sut y mae hynny'n arwain at adwaith cadwynol pan fyddwn yn colli'r siopau mawr hyn. Mae'r ddadl hon wedi ein galluogi i godi pwyntiau a materion pwysig, ac rwy'n ddiolchgar iawn i'r Gweinidog am ymateb i lawer ohonynt. Bydd y Pwyllgor Deisebau yn ystyried y ddeiseb hon unwaith eto yng ngoleuni'r cyfraniadau a wnaed yn ein Cyfarfod Llawn y prynhawn yma. Diolch yn fawr iawn.
English: Thank you. The proposal is to note the committee's report. Does any Member object? I don't see any objections, therefore the motion is agreed in accordance with Standing Order 12.36.
Welsh: Diolch. Y cynnig yw nodi adroddiad y pwyllgor. A oes unrhyw Aelod yn gwrthwynebu? Nid wyf yn gweld unrhyw wrthwynebiadau, felly derbyniwyd y cynnig yn unol â Rheol Sefydlog 12.36.
English: We now move to item 10 on the agenda, which is the Welsh Conservatives debate - COVID-19 and transport - and I call on Darren Millar to move the motion. Darren.
Welsh: Symudwn yn awr at eitem 10 ar yr agenda, sef dadl y Ceidwadwyr Cymreig - COVID-19 a Thrafnidiaeth - a galwaf ar Darren Millar i gyflwyno'r cynnig. Darren.
English: Thank you. I have selected the three amendments to the motion. If amendment 1 is agreed, amendments 2 and 3 will be deselected. I call on the Deputy Minister for Economy and Transport to formally move amendment 1, tabled in the name of Rebecca Evans.
Welsh: Diolch. Rwyf wedi dethol y tri gwelliant i'r cynnig. Os derbynnir gwelliant 1, caiff gwelliannau 2 a 3 eu dad-ddethol. Galwaf ar Ddirprwy Weinidog yr Economi a Thrafnidiaeth i gynnig gwelliant 1, a gyflwynwyd yn enw Rebecca Evans, yn ffurfiol.
English: Thank you. I call on Helen Mary Jones to move amendment 2, tabled in the name of Siân Gwenllian. Helen Mary.
Welsh: Diolch. Galwaf ar Helen Mary Jones i gynnig gwelliant 2, a gyflwynwyd yn enw Siân Gwenllian. Helen Mary.
English: Thank you. Can I call on Caroline Jones to move amendment 3, tabled in her name?
Welsh: Diolch. A gaf fi alw ar Caroline Jones i gynnig gwelliant 3, a gyflwynwyd yn ei henw hi?
English: Llywydd, the stay local law is now lifted, and we are working very closely with the management of Cardiff Airport to secure its future. So, we'll oppose the motion, Llywydd. We're grateful to Plaid Cymru for their amendment, which we will support. And I say to the Conservative Party in Wales, 'Get serious'. Diolch, Llywydd.
Welsh: Lywydd, mae'r ddeddf ar gadw'n lleol bellach wedi'i chodi, ac rydym yn gweithio'n agos iawn gyda rheolwyr Maes Awyr Caerdydd i sicrhau ei ddyfodol. Felly, byddwn yn gwrthwynebu'r cynnig, Lywydd. Rydym yn ddiolchgar i Blaid Cymru am eu gwelliant, a byddwn yn ei gefnogi. A dywedaf wrth y Blaid Geidwadol yng Nghymru, 'Byddwch o ddifrif'. Diolch, Lywydd.
English: I've been notified of two short interventions. The first is by Hefin David.
Welsh: Rwyf wedi cael gwybod am ddau ymyriad byr. Daw'r cyntaf gan Hefin David.